Nissan GT-R

Το Nissan GT-R (Gran Turismo–Racing; κωδικός μοντέλου: R35; ιαπωνικά: 日産・GT-R; Nissan GT-R) είναι ένα σπορ υπεραυτοκίνητο (supercar), με διάταξη σαλονιού 2+2, που παράγεται από την ιαπωνική αυτοκινητοβιομηχανία Nissan. Κυκλοφόρησε αρχικά στην Ιαπωνία στα τέλη του 2007 σε δεξιοτίμονη διάταξη, στη συνέχεια στις ΗΠΑ στα μέσα του 2008 σε αριστεροτίμονη διάταξη, και από τις αρχές του 2009 και στην Ευρώπη σε αριστεροτίμονη διάταξη, σε αντίθεση με τους προκατόχους του, οι οποίοι διατίθεντο αποκλειστικά στην ιαπωνική αγορά. Στις 19 Οκτωβρίου 2010, για τη σεζόν (model year) του 2011, αποκαλύφθηκε επίσημα μια ανανέωση του μοντέλου.

Αρχικά το αυτοκίνητο παρουσιάστηκε σε πρωτότυπη μορφή μέσα στο 2005, ενώ η οριστική έκδοση παραγωγής αποκαλύφθηκε στο Σαλόνι Αυτοκινήτου του Τόκιο το 2007. Σε αντίθεση με τα προηγούμενα GT-R, δεν βασίζεται στην πλατφόρμα των Skyline πλέον, αλλά αποτελεί ανεξάρτητο μοντέλο στην παλέτα της Nissan. Σύμφωνα με τη Nissan, το αυτοκίνητο αυτό μπορεί να πετύχει χρόνο 7:29 στην πίστα του Nürburgring στη Γερμανία. Γενικότερα, το GT-R έχει αποσπάσει εξαιρετικές κριτικές για τις επιδόσεις και την οδική συμπεριφορά του.

 Βασικά στοιχεία 

Το GT-R εφοδιάζεται με κινητήρα βενζίνης V6 3.8 λίτρων, με διπλό τούρμπο, φτάνοντας σε ισχύ τους 485 ίππους (η αρχική ισχύς ήταν 480 ίπποι). Η μετάδοση γίνεται μέσω ενός 6-τάχυτου ημι-αυτόματου κιβωτίου διπλού συμπλέκτη, σε συνδυασμό με ένα εξελιγμένο ηλεκτρονικό σύστημα τετρακίνησης με την ονομασία ATTESA-ETS (Advanced Total Traction Engineering System for All-Terrain - Electronic Torque Split).

Η ισχύς μεταδίδεται κατά κανόνα στους πίσω τροχούς, στέλνοντας πάντως την ισχύ και στον μπροστινό άξονα όταν υπάρχει ανάγκη. Το αυτοκίνητο επιταχύνει από τα 0 στα 100 χλμ./ώρα σε μόλις 3,5 δευτερόλεπτα και πετυχαίνει τελική ταχύτητα 315 χλμ./ώρα. Ιδιαίτερο στοιχείο της σχεδίασης αποτελεί η τοποθέτηση του κιβωτίου ταχυτήτων στον πίσω εγκάρσιο άξονα, με τον κινητήρα να βρίσκεται εμπρός. Αυτό έχει σαν αποτέλεσμα να υπάρχουν δύο παράλληλοι διαμήκεις άξονες μετάδοσης της κίνησης. Ο αεροδυναμικός συντελεστής Cd είναι μόλις 0,26 (στα μοντέλα του 2012), νούμερο εντυπωσιακό για σπορ υπεραυτοκίνητο. 

Μαζί με τα μηχανολογικά στοιχεία, το GT-R εφοδιάζεται και με μια πληθώρα ηλεκτρονικών συστημάτων για την περαιτέρω βελτίωση της οδικής συμπεριφοράς του αυτοκινήτου. Τα συστήματα αυτά έχουν δυνατότητα ενεργοποίησης και απενεργοποίησης, ανάλογα με τις επιθυμίες του οδηγού.

Το GT-R έχει επίσης μια οθόνη στο ταμπλό, από όπου ο οδηγός έχει τη δυνατότητα να ανακαλέσει πληροφορίες, όπως πίεση υπερπλήρωσης, πίεση ελαστικών, κατανομή ροπής, τιμές πλευρικών επιταχύνσεων και επιβραδύνσεων κλπ. θυμίζοντας παιχνίδι PlayStation. Μάλιστα τα γραφικά της οθόνης τα έχει επιμεληθεί η Polyphony Digital Inc. που είναι η εταιρεία που κατασκευάζει το παιχνίδι Gran Turismo για τη σειρά των Sony Playstation.

 Τεχνικά χαρακτηριστικά - Επιδόσεις 

''' Nissan GT-R (R35)
NissanGT-R Κινητήρας:   6-κύλινδρος σε διάταξη V6 Κωδικός κινητήρα:   VR38DETT  Κυβισμός:  3.799 cm³  Διάμετρος x Διαδρομή:  95,5 x 88,4 mm  Ισχύς−1:  485 PS (357 kW) στις 6.400 rpmΝέες εκδόσεις 2012 και μετά: 530 PS (389,91 kW)  Ροπή−1:   588 N·m στις 3.900 – 5.200 rpm Σχέση συμπίεσης:  9,0:1 Τροφοδοσία:  Ηλεκτρονικός ψεκασμός, 2 υπερσυμπιεστές  Βαλβίδες:  DOHC, 4 ανά κύλινδρο Ψύξη:  Υδρόψυκτος Μετάδοση:   6-τάχυτο ημι-αυτόματο κιβώτιο διπλού συμπλέκτηΤετρακίνηση ATTESA ET-S Ελαστικά:   Μπροστά 255/40 ZRF20 (Run-flat)Πίσω 285/35 ZRF20 (Run-flat) Φρένα:   Αεριζόμενα δισκόφρενα Brembo (Διάμετρος δίσκων 380 mm),6 πιστόνια μπροστά, 4 πιστόνια πίσω Μετατρόχιαμπροστά / πίσω:  1.590 / 1.600 mm  Μεταξόνιο:   2.780 mm Διαστάσεις:   4.655 x 1.895 x 1.370 mm  Βάρος:  1.750 κιλά  Τελική ταχύτητα:  Αρχικά: 310 km/h. Νέες εκδόσεις 2012 και μετά: 315 km/h(ηλεκτρονικός κόφτης στα 180 km/h στην Ιαπωνία) Επιτάχυνση 0–100 km/h:  3,4 δευτερόλεπτα Κατανάλωση(λίτρα / 100 χιλιόμετρα):   12,2 λίτρα  Τιμή:   50.000 € στην Ιαπωνία /80.000 δολάρια στις ΗΠΑ καιαπό 99.670 ευρώ στην Ελλάδα.Nissan GT-R από 99.670 €, City Auto.

 Παραπομπές 

 Εξωτερικοί σύνδεσμοι 

 Η επίσημη διεθνής ιστοσελίδα του Nissan GT-R  
 Η επίσημη Ελληνική ιστοσελίδα του Nissan GT-R 
 Το πρώτο Nissan GT-R που ήρθε στην Ελλάδα, ήταν βελτιωμένο, Power Techniques
 Ανανέωση για το Nissan GT-R, 4 Τροχοί
 Nissan GT-R: Μαχητής των δρόμων , In2life.gr
 Nissan GT-R: Έτοιμο το κορυφαίο SpecV
 Nissan GT-R, δελτίο τύπου 
 Motor Trend Magazine: Δοκιμή δυναμομέτρησης του Nissan GT-R , Motor Trend. 
 Car and Driver: 2009 Nissan GT-R - Road Test 
 AUSmotive.com - Φωτογραφίες και πληροφορίες για το GT-R 
 AUSmotive.com - Φωτογραφίες και πληροφορίες για το GT-R Spec V 
 North American GT-R Owners Club  
 http://www.youtube.com/watch?v=NCyI6eiMbuA Τα δύο πιο βελτιωμένα GT-R παγκοσμίως. Μόνο στη Ρωσία.

GT-R
Κατηγορία:Σπορ αυτοκίνητα